बोलीं, ‘उन्होंने मुझे अजीब से होटल में बुलाया, कोल्ड ड्रिंक पीने के लिए फोर्स किया’
Ratan Rajput shared her casting couch experience, एक्ट्रेस रतन राजपूत टीवी शो ‘अगले जन्म मोहे बिटिया ही कीजो’ से घर-घर में फेमस हुईं थीं। हाल ही में दिए एक इंटरव्यू में उन्होंने अपने साथ हुए कास्टिंग काउच का एक्सपीरियंस शेयर किया। रतन ने कहा, 'मैंने Me Too मूवमेंट के दौरान भी कास्टिंग
एक्ट्रेस रतन राजपूत टीवी शो ‘अगले जन्म मोहे बिटिया ही कीजो’ से घर-घर में फेमस हुईं थीं। हाल ही में दिए एक इंटरव्यू में उन्होंने अपने साथ हुए कास्टिंग काउच का एक्सपीरियंस शेयर किया।
रतन ने कहा, 'मैंने Me Too मूवमेंट के दौरान भी कास्टिंग काउच के बारे में कभी खुलकर बात नहीं की थी। लेकिन मुझे लगता है कि लोगों को सच्चाई पता होनी चाहिए।'
उन्होंने बताया कि कैसे एक डायरेक्टर की टीम ने उन्हें ऑडिशन के लिए वियर्ड जगह पर बुलाया था। एक्ट्रेस ने यह भी बताया कि वहां वो अपने एक मेल फ्रेंड को भाई बनाकर ले गई थीं।
मुझे महसूस हुआ कि वहां कुछ तो गड़बड़ है
डीएनए की एक रिपोर्ट के मुताबिक रतन ने कहा, ‘मैं एक मीटिंग के लिए ओशिवारा स्थित एक होटल में गई थी। वो बहुत ही अजीब सी जगह थी। वहां वियर्ड सी लाइटिंग थी और आस-पास कपड़े बिखरे पड़े थे।
मुझे एक लड़की दिखी जो अजीबो-गरीब हालत में पड़ी हुई थी, शायद उसने शराब पी हुई थी। मैंने ऐसा महसूस किया कि यहां पहले से ही कुछ गड़बड़ हो चुकी है।’
वो हमें कोल्ड ड्रिंक पीने के लिए फोर्स कर रहे थे
रतन ने आगे बताया, ‘वो हमें कोल्ड ड्रिंक का एक सिप लेने के लिए फोर्स कर रहे थे। फिर उन्होंने मुझसे कहा कि वो मुझे एक दूसरे ऑडिशन के लिए बुलाएंगे।
इसके बाद जब मैं और मेरा एक दोस्त घर पहुंचे तो हमें डाउट होना शुरू हो गया कि उस कोल्ड ड्रिंक में कुछ मिला हुआ था। हम होश में तो थे पर आउट ऑफ कंट्रोल फील कर रहे थे।
साथ आए लड़के को देख नाराज हो गया शख्स
इस इंटरव्यू में 36 वर्षीय एक्ट्रेस ने यह भी बताया कि इस ऑडिशन में वो अपने साथ अपने एक मेल फ्रेंड को लेकर गई थीं। ऐसे में वहां मौजूद को-ऑर्डिनेटर उनके मेल फ्रेंड को देखकर नाराज हो गया।
उसने पूछा कि वो यहां अपने बॉयफ्रेंड को क्यों लेकर आई हैं। तब रतन ने उससे झूठ कहा कि वो उनका बॉयफ्रेंड नहीं, बल्कि भाई है।
मैं उसे थप्पड़ मारना चाहती थी
अंत में रतन ने उस शख्स का नाम ना बताते हुए कहा, ‘मैं उस इंसान को थप्पड़ मारना चाहती थी। वो अभी भी इंडस्ट्री में बड़ा नाम है। उन्हें इस तरह न्यूकमर्स को ट्रैप नहीं करना चाहिए। मेरा मानना है कि इंडस्ट्री गलत नहीं है पर इस इंडस्ट्री में मौजूद कुछ लोग गलत जरूर हैं।’
रतन ने अपने करियर में ‘अगले जन्म मोहे बिटिया ही कीजो’ के अलावा ‘रावण', ‘महाभारत’ और ‘संतोषी मां’ जैसे शोज भी किए। इसके अलावा वो ‘रतना का रिश्ता’ और ‘बिग बॉस 7’ जैसे रियलिटी शोज में भी नजर आईं। वे इन दिनों यूट्यूब पर व्लॉग बनाती हैं।